हे! हे!
सपने देखना और उन्हें पूरा करना
हम बन सकते हैं जो भी हम चाहें
और तालमेल जादू कर रहा है
-हां, दो ही काफ़ी हैं -जब हम हों साथ
तो स्टीरियो पर होता है डबल धमाल
कमर कस लो, प्यारे, लो आ गए हम
तुम और मैं, लाइट, कैमरा, एक्शन
-दो ही काफ़ी हैं -जब हम हों साथ
दो ही काफ़ी हैं
आखिरी तार आरोहण से कितना फ़र्क़ पड़ गया।
ऑटो को यह बहुत पसंद आएगा।
उम्मीद तो है। लेकिन हमें अभी भी चाहिए संक्रमण खंड, तालमेल,
और एक छोटी सी चीज़ जिसे कहते हैं... बोल।
चूंकि इस डेमो का मक़सद हमारे ड्रीम पूरे करना है,
तो पहला गाना इसी बारे में होना चाहिए। "ड्रीम" के साथ कई शब्दों की तुक बनती है।
ग्लीम, बीम...
शेविंग क्रीम?
डीन?
तो स्कूल में बाहरी प्रोजेक्टों की रिकॉर्डिंग करना एकदम मना है।
शुक्र है डीन मॉरिसन ने हमें बस चेतावनी देकर छोड़ दिया।
हां। इससे कहीं बदतर हो सकता था।
मेरे सेकंड कज़िन के दोस्त की बहन के दोस्त को
अपना पॉडकास्ट स्कूल में रिकॉर्ड करने के लिए हैंडलर से निकाल दिया गया था।
तुम ख़ुशनसीब रहीं।
हां। ठीक है। तो अपने डेमो की रिकॉर्डिंग के लिए हमें कोई नया प्लान चहिए।
और जल्दी। हमने ऑटो तक संगीत पहुंचाने में देर की, तो वह हमें भूल जाएंगे।
तुम न्यूयॉर्क सिटी में हो। कोई और स्टूडियो ढूंढ लो।
मैं मदद करता, पर मैं चैरिटी इवेंट के लिए कॉस्ट्यूम डिज़ाइन कर रहा हूं,
और मुझे एक फ़िटिंग के लिए देर हो रही है और मुझे अपनी साख बनाए रखनी है, तो...
राफ़ा ने सही कहा। न्यूयॉर्क में रिकॉर्डिंग की बहुत जगहें हैं।
पर हम जगह चुनें कैसे?
कोई आइडिया नहीं।
पर मुझे पता है किसे पता हो सकता है।
ऑटो फ़ीनिक्स बड़ी हस्ती हैं।
तुम्हें उन तक तुरंत डेमो पहुंचाना चाहिए।
हमें पता है।
हम अपना पहला गाना लिख रही हैं, लेकिन हमें सही स्टूडियो चाहिए।
कोई दिक़्क़त नहीं। मैं एक पता भेजती हूं। मैं हमेशा वहीं जाती हूं।
उनके पास सब कुछ है।
वहां तुम्हें स्मूदी और मैनी-पेडी भी मिल सकता है।
यह तो मस्त है।
बहुत बढ़िया! और महंगा भी।
महंगा भले ही हो, लेकिन मस्त है।
मैं डेमो को बेहतरीन बनाने के पक्ष में हूं,
पर शरीर के अंगों को बीच में नहीं लाने वाली।
मदद के लिए शुक्रिया, एमी। हम कोई हल सोच लेंगी।
कोई बात नहीं। शुभकामनाएं।
ठीक है, एमी के स्टूडियो का ख़र्च तो हमारे बस से बाहर है।
अपने मॉम-डैड से मदद लें?
हां, मुझे नहीं लगता।
या नहीं।
सॉरी। मैं तुम्हारी महत्वाकांक्षा की सराहना करता हूं।
हम तुम्हारे सपनों के समर्थक हैं।
तभी हमने स्कूल के लिए तुमको न्यूयॉर्क में रुकने दिया।
जोकि हमेशा तुम्हारा प्रमुख फ़ोकस होना चाहिए।
पर अगर यह डेमो तुम्हारे लिए इतना अहम है, तो तुम कोई रास्ता ज़रूर निकाल लोगी।
क्योंकि सपना अगर देखने लायक़ हो, तो वह पूरा करने लायक़ भी होता है।
यह उन सीखने के क्षणों में से एक है ना जिसके बारे में आप अक्सर बात करते हैं?
मुझे उन क्षणों से चिढ़ है।
मैं वाक़ई पेडिक्योर कराना चाह रही थी।
और मैनिक्योर। बल्कि सभी क्योर।
ठीक है, जैसा कि राफ़ा ने कहा था, यहां बहुत से स्टूडियो हैं।
हमें बस अपने बजट वाला कोई ढूंढना होगा। जैसे यह।
"ब्लोन स्पीकर स्टूडियोज़। शहर में सबसे कम दरें।"
तुम्हारे ख़्याल से यहां स्मूदी मिलती होगी?
स्मूदी वाला भाव आ तो नहीं रहा है।
चलते हैं। बाहरी दिखावे पर नहीं जाना चाहिए। असली चीज़ अंदर होती है।
लो, गया गड्ढे में यह सिद्धांत।
-क़ालीन पर कुछ रेंग रहा है। -वह क़ालीन ही है।
शायद एमी हमें इस जगह तो नहीं भेजती,
लेकिन यह एक पेशेवर रिकॉर्डिंग स्टूडियो है।
-और मुझे यक़ीन है कि... -लाइला।
लाइला के पास यहां रिकॉर्डिंग कर चुके महान कलाकारों की बहुत सी कहानियां होंगी।
-है ना? -यह जगह भले ही कुछ ख़ास नहीं लगती हो,
लेकिन कई मशहूर लोगों ने यहीं से शुरुआत की है।
जैकी वॉन फ़ंक, पैटी ल चाइम, मॉरिस "द हेयर नेट" स्टीवन्स...
हालांकि उसने अपना कैरियर ख़त्म भी यहीं किया। एक बोंगो दुर्घटना में।
हमने आपका विज्ञापन ऑनलाइन देखा था।
"शहर में सबसे कम दरों" का क्या मतलब है?
पचास डॉलर कैसी दर है?
बीस जैसी तो नहीं है, पर मेरे ख़्याल से हम दे सकेंगे।
संक्रमण खंड, हुआ। तालमेल, हो गया। हमने तीन घंटे में काफ़ी कुछ कर लिया।
और अगर हम आज रात गीत लिख लें, तो कल हम बाक़ी के स्वर पूरे कर सकती हैं।
-आप कुछ भूल रही हैं? -नहीं। सब ठीक है।
वह तो मैं देख रही हूं।
लेकिन मैं इस सेशन के 150 डॉलर की बात कर रही हूं।
-क्या कहा? -आपने 50 बोला था।
एक घंटे का। हर कोई जानता है कि रिकॉर्डिंग घंटे के हिसाब से होती है।
ज़ाहिर है।
हम हर कोई हैं। मेरा मतलब, हमें पता था।
हां। ज़ाहिर है।
और ज़ाहिर है 50 तिया 150 होता है।
सरल गणित।
ज़ाहिर है।
तो आप अभी देंगी, या मैं बिल दूं?
-बिल। -बिल।
-डेढ़ सौ डॉलर? -डेढ़ सौ डॉलर?
ठीक है। अगर...
अगर हम शेयर बाज़ार में पैसा लगाएं तो?
उसके लिए भी पैसा चाहिए और हम पहले ही क़र्ज़ में डूबी हैं।
अपने पहले सेशन के लिए ही हमें काफ़ी पैसे चाहिए,
और फिर पूरे डेमो पर ना जाने कितना लगेगा।
अभी रुकना।
बार्बी। मुझे तुम्हारी मदद चाहिए।
हममें से कुछ लोग टैरेसा के लिए बर्थडे गिफ़्ट लेना चाहते हैं,
और हमें समझ नहीं आ रहा कि क्या लें।
यह तो गंभीर बात है। रेने, तुम हो कहां?
हाइ, बार्बी।
स्टेसी और मैंने आज सुबह सॉकर खेली, लेकिन अभी हम ब्रेक ले रही हैं
जबकि यह "अपना कमरा साफ़ कर रही है।" तो, गिफ़्ट के बारे में क्या राय है?
-बार्बी? -हां। मैं यहीं हूं।
बस मैं अपनी परेशानी में हूं कि हम अपने डेमो का ख़र्च कैसे जुटाएं।
ओह, मैंने सुना था। ऑटो फ़ीनिक्स।
यह तो बड़ी अच्छी बात है।
मैं तुमको घर आकर मेरा कमरा साफ़ करने का पैसा दूंगी।
मॉम यह करेंगी नहीं क्योंकि इससे "चरित्र निर्माण होता है।"
शुक्रिया, स्टेस। मुझे पैसा चाहिए, लेकिन मैं इतनी भी हताश नहीं हूं।
बिल्कुल हो। कितना?
-तुम कितना लोगी? -सवाल ही नहीं।
तुम्हारे कमरे की सफ़ाई करना मेरी पसंद का साइड जॉब नहीं है।
यही तो हमें चाहिए।
रेने, मुझे जाना होगा।
बाइ, स्टेसी।
टैरेसा को "योर प्लेस इन द स्पेस रेस" कांफ़्रेंस के टिकट दे दो।
उसे बहुत अच्छा लगेगा।
-बढ़िया। शुक्रिया, बार्बी। -डेमो के लिए शुभकामनाएं।
मुझे समझ आ गया।
हमें बस कुछ साइड जॉब करने होंगे।
हम वीकेंड पर या स्कूल के बाद कुछ काम कर सकती हैं।
हां। ऐसी बहुत सी चीज़ें हैं जो हम कर सकती हैं।
-नश्तर। -वाक़ई? ये तो सभी नश्तर लगते हैं।
योर ऑनर, मुझे आपत्ति है।
बंदी प्रत्यक्षीकरण के लिए अभियोजन पक्ष को
कोई वैध कारण दिखाना होगा कि डेमो रिकॉर्ड करना इतना महंगा क्यों है।
क्या? मैं क़ानूनी नाटक बहुत देखती हूं।
ब्रुकलिन, एक समस्या है।
हम झगड़ा करने नहीं आईं?
शायद हमें कोई छोटा और पार्ट-टाइम काम सोचना चाहिए।
और वह काम जो हम कर सकती हों, और बेहतर कपड़ों में।
फ़ैशन इमर्जेंसी। मुझे एक स्कार्फ़ चाहिए, तुरंत!
मेरा चैरिटी इवेंट?
बर्बाद हो गया।
मुझे एक स्कार्फ़ उधार लेना होगा और मैं साइज़ चैक करने के लिए गातो को लाया हूं।
मैं उसे खोलने तक को तैयार नहीं हूं।
सवाल ही नहीं। ख़ुद देख लो।
यह इवेंट न सिर्फ़ एक डिज़ाइनर के रूप में मेरे विकास के लिए अहम है,
बल्कि एक अच्छे मक़सद के लिए भी है। शायद मेरी कला कोई असली बदलाव ला सके।
और अगर कोई नहीं आया तो?
राफ़ा, चिंता मत करो। हम तुम्हारा साथ देने को मौजूद रहेंगी।
और तुम्हारे डिज़ाइन हमेशा प्रभावशाली होते हैं।
तुम बहुत अच्छा काम करोगे।
-काम से याद आया, हमें थोड़ी मदद चाहिए। -कैसी मदद?
हम पर एक स्टूडियो का 150 डॉलर उधार है
क्योंकि हमें लगा कि कुल क़ीमत 50 डॉलर है, पर वह 50 डॉलर प्रति घंटा थी। ज़रा सोचो!
और हम अंतरिक्ष यात्री या सर्जन नहीं हैं, इसलिए हमें पैसा कमाने का कोई तरीक़ा चाहिए।
किसी से कहना मत कि मैंने ऐसा कहा, पर तुम्हारी समस्या मेरी समस्या से बड़ी है।
तुम्हारे सौभाग्य से, मैं मदद कर सकता हूं।
-मुझे लगता है गातो बाहर जाना चाहता है। -काम के कारण इसे बाहर नहीं ले जा पाया हूं।
मैंने सुना है कि कुत्ते टहलाना नंबर एक साइड जॉब है।
क्यों ना मेरे लिए काम कर लो?
-वाक़ई? शुक्रिया। -कितना दोगे?
जैसा कि मेरी दादी हमेशा कहती हैं:
"एक सच्चा दोस्त ही काम आता है मुसीबत में
या एक बूढ़े हिरन को खाई से निकालने में मदद करने के लिए।"
कितना दोगे?
मैं पांच डॉलर दूंगा।
-आठ। -चार।
सौदा ऐसे नहीं किया जाता।
-मैं इसमें काफ़ी अच्छा हूं। -ठीक है। पांच।
बस टहलाने के बाद गातो को स्कूल ले आना।
कुत्ता टहलाना!
हम कुत्ता टहलाने में छा गईं।
संगीत में कैरियर नहीं बनाना होता, तो हम इसे ही पेशा बना सकती थीं।
इसे टहलाने के लिए बहुत-बहुत शुक्रिया, लेकिन मुझे उस इवेंट में पहुंचना है।
बड़ा ही गड़बड़झाला है। मॉडल्स के इतने नख़रे हैं।
कोई बात नहीं।
पांच डॉलर प्रति घंटा से
दो घंटे के दस डॉलर हुए। जैसा हमने तय किया था।
सॉरी, मेरा मतलब था कुल पांच डॉलर, क्योंकि मेरे पास इतने ही हैं।
ठीक है, बाइ।
यह सौदेबाज़ी में वाक़ई अच्छा है।
अब कुल 145 बचे हैं।
मेरे पास एक आइडिया है।
यह तुमने कब बनाया?
इस सदी में कभी ऑटो के लिए डेमो रिकॉर्ड करने लायक़ पैसा कमाने के लिए,
हम दोनों को तीन-तीन कुत्ते एक साथ घुमाने होंगे।
तीन-तीन कुत्ते?
आंकड़े क्रूर हो सकते हैं, मगर झूठ नहीं बोलते।
कुत्ते टहलाना!
अभी तक तो सब ठीक है।
उम्मीद है तीन होने पर भी हम ऐसा ही सोचेंगी।
पर अगर इससे हमारे सपने पूरे होते हैं, तो हम कुछ भी कर सकती हैं।
हम इन शब्दों को गाने में ढाल सकती हैं।
हो कोई भी मुश्किल, हम करेंगे सामना बस ला, ला, ला
हो कैसा भी तनाव, छू हो जाए अभी, अभी, अभी
लगी शर्त इस टीम पर हम कर दिखाएंगे आसानी से
-चुटकी बजाते -तो हो जाओ तैयार, अब क्या है?
बस ला, ला, ला
अगर हालात हों मुश्किल
तो सब कुछ है आसान
चाहे कुछ भी सामने आए नहीं रोक सकता हमें
नहीं मानेंगे हार, ना ना हम नहीं हैं ऐसे, ना ना
मुश्किल हो जब ज़िंदगी काम लेंगे हौसले से
चाहे कुछ भी सामने आए नहीं रोक सकता हमें
कुछ बुरा नहीं हो सकता जब तक तुम हो मेरे साथ
हम मिलकर हैं इतने मज़बूत करेंगे सपने पूरे अपने
नहीं है कुछ पहुंच से बाहर
हममें है पूरा जोश
दुनिया जब हो मुश्किल तभी तो जीने का है मज़ा
चाहे कुछ भी सामने आए नहीं रोक सकता हमें
नहीं मानेंगे हार, ना ना हम नहीं हैं ऐसे, ना ना
मुश्किल हो जब ज़िंदगी काम लेंगे हौसले से
चाहे कुछ भी सामने आए नहीं रोक सकता हमें
कुत्ते टहलाना।
हेलो।
हेलो?
-बार्बी? -हे, रेने। क्या हो रहा है?
मैंने स्टेसी को सफ़ाई में मदद का ऑफ़र दिया लेकिन यह प्लान के अनुसार नहीं जा रहा है।
हां!
तुम्हारे और ब्रुकलिन के पास सौदेबाज़ी पर कोई सलाह नहीं होगी?
कुछ ऐसा कि मैं स्टेसी से मदद करने को कह सकूं?
देखो, हम इसके लिए सही लोग नहीं हैं।
जब तक कि यह न चाहो कि 150 डॉलर की रिकॉर्डिंग फ़ीस जमा करने के लिए
तुम भी दो घंटे कुत्ता टहलाने के सिर्फ़ पांच डॉलर कमाओ।
मैं इसे इनकार मानूंगी।
और मैं इसे जीत मानूंगी।
फिर भी शुक्रिया।
स्टेसी, वाक़ई?
अगर रेने को वाक़ई सौदेबाज़ी पर सलाह चाहिए, तो उसे राफ़ा से बात करनी चाहिए।
-राफ़ा का शो! -राफ़ा का शो! समय हो गया है!
हमें जाना होगा!
-इनका क्या करें? -ये अब काफ़ी शांत लगते हैं।
इन्हें साथ ले जाना ठीक रहेगा।
सही। पेरिस में तो लोग अक्सर कुत्तों को फ़ैशन शो में ले जाते हैं।
स्वागत है, बिल्ली प्रेमियो,
मैनहैटन के वेस्ट साइड वार्षिक बिल्ली बचाव फ़ैशन फ़ंडरेज़र में!
या तो कुत्ता-बिल्ली लड़ाई को हद से ज़्यादा बढ़ा-चढ़ा दिया गया है,
या हमने ही इनको अच्छी तरह थका डाला है।
शुक्रिया, शुक्रिया, बड़ी मेहरबानी।
आप बस कर सकते हैं।
इतना सारा प्यार।
चिंता मत करो, राफ़ा।
-यह कोई बड़ी चीज़ नहीं है। -हम अभी संभालती हैं।
लेकिन, तुम्हारा काम हमें पसंद आया।
अभूतपूर्व।
मेरा भी यही ख़्याल था।
हमें बहुत अफ़सोस है।
इन्हें घर पहुंचाते ही, हम सफ़ाई कराने आ जाएंगी।
शुक्रिया। मगर इवेंट प्लानर ने कहा है कि हम चले ही जाएं तो बेहतर रहेगा।
इससे पहले कि हम और ज़्यादा नुक़्सान करें।
जिसके लिए मैंने कहा कि मैं पैसा दूंगा।
शुक्र है हमें एडवांस में पैसा मिल गया।
तुम्हें पैसा मिलना चाहिए। कुत्ते टहलाना तुम्हारा ही आइडिया था।
और उन्हें फ़ैशन शो में लाना हमारा आइडिया था।
तुम ग़लत नहीं हो।
लेकिन यह फिर भी उदारता है। और शुक्रिया।
यह लो। तुम्हारे खाते में गया।
और हम वापस ज़ीरो डॉलर पर आ गईं।
अच्छी बात यह है कि हम जान गईं कि कुत्ते टहलाना हमारा काम नहीं है,
इसलिए हमें पैसा कमाने का कोई और तरीक़ा खोजना होगा।
ताकि हम पर जो उधार है वह चुका सकें और रिकॉर्डिंग करने लायक़ कमा सकें।
तुम लोगों की "अच्छी बात" की परिभाषा बड़ी अजीब है।
इतना शानदार गाना पास हो तो उत्साहित ना होना मुश्किल है।
संगीत बनाना बिज़नेस करने से आसान है।
मैं जानती थी यह मुश्किल होगा,
लेकिन इसमें मेरे अंदाज़े से ज़्यादा बारीकियां हैं।
तुम लोगों को किसी की मदद चाहिए।
जो तुम्हें जानता हो, तुम्हारी ज़रूरतों को समझता हो,
-और तुम्हें सही दिशा दिखा सके। -मतलब कोई गुरु।
या मैनेजर।
बिल्कुल सही।
क्या?
नहीं।
ना। यह नहीं हो सकता।
राफ़ा, न्यूयॉर्क में तुमसे ज़्यादा कोई हमारी मदद नहीं करता।
कुत्ते टहलाने का आइडिया तुम्हारा था, जो हमने किया।
तुमने कहा कोई और रिकॉर्डिंग स्टूडियो ढूंढो, जो हमने किया।
हालांकि रेट की सौदेबाज़ी में हमें तुम्हारी मदद लेनी चाहिए थी।
मैं वाक़ई अच्छा सौदेबाज़ हूं।
लेकिन नहीं। कभी नहीं। मेरे अपने कुछ साइड जॉब हैं।
मतलब, बिल्ली-मुक्त, पैसा बनाने वाले काम।
और फिर क्लास। तुम जानती हो ना अभी हमारा स्कूल भी है?
ठीक है। हां, मैं शानदार विचारों का स्रोत हूं,
लेकिन उससे भी बढ़कर, मैं जानता हूं यह तुम्हारे लिए कितना अहम है
और मैं हमेशा अपनी दोस्तों का साथ दूंगा।
तो, हां, मैं तुम्हारा मैनेजर बनूंगा।
वाह!
इसमें कितना पैसा मिलेगा?
तुम्हारी दादी ने सच्चे दोस्तों और हिरन के बारे में क्या कहा था?
कितना पैसा?
मैं तुम्हें खाना दे सकती हूं। मतलब, मेरे माता-पिता का खाना।
पक्का!
गातो!
संवाद अनुवादक नवेद अकबर